google/wiki40b huggingface dataset:
Suicidal Tendencies

História

Hneď po nahraní ich prvého dema sa "Egie" rozhodol kapelu opustiť a prenechal miesto svojmu bratovi Seanovi. Muir, ktorý v tom čase študoval na Santa Monica College, bral kapelu zo začiatku len ako „party kapelu“, len čo však začali rásť na známosti, Mike našiel v skupine zmysel života. S.T. mali ťažké začiatky, ktoré zahŕňali napr. titulovanie ako „Najhoršia kapela/Najväčší parchanti“ vo Flipside v roku 1982. Takisto sa šírili klebety, že sú členmi gangov.
Po prvom LP, kapelu opustili bratia Dunniganovci, ktorí boli nahradení Mikeom Ballom hrajúcim na gitaru a Amerym Smithom hrajúcim na bicie. Ball taktiež neostal v kapele dlho a bol nahradený Rickom Battsonom. V roku 1983 skupina podpísala kontrakt s vydavateľstvom Frontier Records a vydali svoj prvý album s rovnomenným názvom ako kapela. Album bol opísaný kritikom Steveom Hueyom ako „Rýchly, zúrivý a zábavný…“. Album obsahuje pieseň „Institutionalized“, ktorá sa objavila vo veľa filmoch ako Repo Man z roku 1984, Iron Man z roku 2008 ale aj v televíznej šou Miami Vice. Krátko po vydaní si za bicie sadol Jon Nelson z kapely Neighborhood Watch. Nelson nikdy nenahral s kapelou žiadny album a v roku 1984 spolu so Smithom opustili kapelu a boli nahradení gitaristom Rockym Georgeom a hráčom na bicie nástroje, R.J. Herrerom.

Prvý návrat

So zostavou Muir, Mayorga, George a Herrera, vydáva kapela v roku 1987 svoj druhý album Join the Army. Album sa stretol so zmiešanými reakciami zo strany fanúšikov, hlavne kvôli jeho viac „metalovému“ zvuku. Ale na albume sú aj hity ako „War Inside my Head“" alebo „Possesed by Skate“. 
Krátko po vydaní sa v kapele opäť udiali zmeny. Ako nový gitarista prišiel Mike Clark. Ten sa zapájal takmer do každej novej tvorby S.T., čo sa odrazilo na viac thrashovom zvuku. V tom čase Mayorgu nahradil nový basgitarista Ric Clayton. Kapela podpísala kontrakt s vydavateľstvom Epic Records.
Prvá nahrávka s Epic Records bola How Will I Laugh Tomorrow When I Can't Even Smile Today v roku 1988. Tento album je skoro kompletne zbavený hardcore-punkových koreňov a je viac založený na thrash-metalovom zvuku. Piesne majú zložitejšiu štruktúru a viac položený doraz na inštrumentálnu zručnosť. Single boli prepustené pre "Trip at the Brain", ktorý bol úspešný a pomohol rozšíriť publikum kapely.

Trujillova éra a druhá pauza

S rastúcou popularitou a väčším záujmom médií, sa S.T. rozhodli vydať kompiláciu dvoch [EP]: "Controlled By Hatred/Feel Like Shit…Déjà Vu", v roku 1989. S ďalším novým členom, basgitaristom Robertom Trujillom. 
Rok 1990 priniesol nový album "Lights…Camera…Revolution!", ktorý veľa fanúšikov považuje za ich najlepšie dielo. Album bol nahratý s rovnakou zostavou ako predošlý a kapelu posunul o ďalší krok dopredu ako po hudobnej stránke tak aj po stránke popularity. 
Album bol obrovský hit. Obsahuje také hity, ako "You Can't Bring Me Down", "Send Your Money", ale aj melodický thrash-song "Alone". Album je dodnes považovaný za klasický thrash album.
Sainte-Tulle

Poloha

Sainte-Tulle má rozlohu 17,07 km². Najvyšší bod je položený 521 m n. m. a najnižší bod 269 m n. m.

Obyvateľstvo

Sainte-Tulle má 3291 obyvateľov (2009).
Graf vývoja obyvateľstva:
Zdroje: INSEE
Heckler & Koch USP

Heckler & Koch USP (skratka Universale Selbstladepistole – univerzálna samonabíjacia pištoľ) je poloautomatická pištoľ nemeckej výroby vyrábaná firmou Heckler & Koch.
USP vznikla v roku 1991 ako civilná verzia pištole Mk 23 SOCOM, ktorú používajú špeciálne jednotky amerického vojenského námorníctva Navy SEAL. Vyrába sa dodnes v rôznych prevedeniach, ktoré sú v rôznych kalibroch. Prvá verzia mala kaliber .40 S&W, neskôr však vznikli verzie, ktoré mali kalibre .45 ACP, .357 SIG a 9 mm Luger Parabellum.
USP je používaná mnohými armádami a policajnými zbormi na celom svete. Ako prvá ju začala s niekoľkými obmenami používať nemecká armáda (Bundeswehr) pod názvom P8. Neskôr ju začala používať estónska polícia ako náhradu za Makarov, potom írska, japonská, kórejská, španielska a malajzijská polícia.
USP má plastový rám. Ovládanie poistky je na jednej strane, dá sa však namontovať nová páčka na druhú stranu. Páčka na vypúšťanie zásobníka je na oboch stranách rukoväte. Jej nevýhodou je však silný spätný ráz a robustnosť. Zásobník môže mať rôzne veľkosti- to závisí od použitého kalibru. Najväčší má kapacitu 18 nábojov. Zásobníky môžu byť kovové alebo plastové.
Nástupca tejto rady je model HK P2000, kal.: 9x19mm, z koncepcie ktorého vyšla najnovšia pištoľ HK P30, kal.: 9x19mm, ktorá bola označená za jednu z najlepších služobných zbraní.
V roku 2008 (pôvodne v roku 2007) pribudne model HK P30L, kal.: 9x19mm, a modely HK45 a HK45C v kalibri .45ACP (.45Auto).
Rímska architektúra

Rímska architektúra je etapa vývoja antickej architektúry od polovice 8. stor. pred Kr. do druhej polovice 5. storočia na území Rímskej ríše.
Rímska architektúra vznikla racionálnym spojením dvoch zdanlivo protichodných predchodcov gréckej architektúry a etruskej stavebnej techniky, založenej na systéme mohutných pilierov a valených klenieb. Spojenie oboch systémov sa uskutočňuje na stavbách pre verejný život spoločnosti (divadlo, amfiteáter, ...), zatiaľ čo úžitkové stavby (akvadukty) si dlho uchovávajú svoj pôvodný, v podstate etruský technický charakter a najstaršie chrámy z prvých rokov republiky sú zasa čisto helenistické, hoci neskôr nadobúdajú špecificky rímsku tvárnosť.
Výsledná rímska architektúra je budovaná v etruskej klenbovej technike. Použitie klenieb umožnilo uzavrieť aj vnútorné priestory obrovských rozponov jedinou plochou bez radov vnútorných podpier, ktoré boli v podobných stavbách nevyhnutné. Tým bol vytvorený jednotný vnútorný priestor, architektonicky ukončený ako samostatná výtvarná jednotka, ktorý je hlavným prínosom rímskej architektúry pre svetový vývoj staviteľského umenia.
Muzeray

Poloha

Obec má rozlohu 8,24 km². Najvyšší bod je položený 273 m n. m. a najnižší bod 222 m n. m.

Obyvateľstvo

Počet obyvateľov obce je 126 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kevin Andrew Lynch

Životopis

Narodil sa v tretej generácii rodiny pochádzajúcej z Írska.

Študoval na Yale University ( 1935 – 1937 ) v Taliesine pod vedením Franka Lloyda Wrighta ( 1937 – 1940) a v roku 1947 absolvoval Massachusetts Institute of Technology, kde pôsobil od roku 1948 ako inštruktor a od roku  1949 ako asistent. V roku 1955 sa stal docentom a v roku 1963 profesorom na Massachusetts Institute of Technology.
Ovplyvnil oblasť urbanizmu svojimi prácami na tému teórie formy mesta, hlavne v oblasti vnímania prostredia a jeho vplyvu na proces urbanistickej tvorby. Popri teoretickej práci sa podieľal na rozsiahlej  urbanistickej a plánovacej praxi v celej rade amerických miest, napr. Boston, Dallas, Minneapolis, Los Angeles, San Diego.
Jans

Poloha

Obec má rozlohu 33,21 km². Najvyšší bod je položený 56 m n. m. a najnižší bod 13 m n. m.

Obyvateľstvo

Počet obyvateľov obce je 1 035 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prvá vláda Zdeňka Fierlingera

Prvá vláda Zdeňka Fierlingera (iné názvy: prvá vláda Národného frontu Čechov a Slovákov, košická vláda) existovala od 4. apríla do 6. novembra 1945.

Košická vláda

Ku koncu 2. svetovej vojny prebehli rokovania medzi exilovým prezidentom Edvardom Benešom a moskovským vedením KSČ na čele s Klementom Gottwaldom. Výsledkom bola dohoda o ustanovení Národného frontu Čechov a Slovákov. Ukázalo sa tiež, že už nedôjde k presadeniu Benešovej exilovej vlády.
V Národnom fronte mala od začiatku rozhodujúci vplyv KSČ, ktorá ju využila na uľahčenie prevzatia moci. Systém Národného frontu umožňoval kandidovať do volieb v roku 1946 iba stranám združeným v tejto organizácii.
Po príchode na česko-slovenské územie schválila vláda dňa 5. apríla 1945 v Košiciach tzv. Košický vládny program. Dokument, ktorý bol označovaný za program národnej a demokratickej revolúcie a určoval zásady budúceho politického smerovania krajiny. Vtedy tiež KSČ definitívne posilnila svoju moc v krajine.
Emanuel Krejcárek

Životopis

Študoval na gymnáziu, potom klasickú filológiu v Prahe. Stredoškolský profesor vo Vysokom Mýte, Opave, Třeboni a i., od 1919 profesor Sládkovičovho gymnázia v Banskej Bystrici. V sokolskom hnutí organizoval ochotnícke divadlo a prednášky. Autor lyrických scénok, prispieval do Hronských novín.
Propagoval tesnopis, autor jeho prvej slovenskej učebnice, v ktorej sa pokúsil o uplatnenie Gabelsbergovej sústavy v slovenčine.
Spln

Spln je fáza Mesiaca, kedy je Slnkom osvetlená celá privrátená strana k Zemi.
V splne je Mesiac na opačnej strane od Zeme ako Slnko, čo nastáva v čase, keď má nový Mesiac 14,8 dní. Mesačný disk je tak pre pozorovateľa na Zemi úplne osvetlený.
Spln je jediná fáza Mesiaca, pri ktorej je možné pozorovať zatmenie Mesiaca, avšak pretože rovina obežnej dráhy Mesiaca nie je rovnobežná s ekliptikou, nenastávajú zatmenia Mesiaca pri každom splne.
Médan

Poloha

Obec má rozlohu 2,85 km². Najvyšší bod je položený 171 m n. m. a najnižší bod 18 m n. m.

Obyvateľstvo

Počet obyvateľov obce je 1 476 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jakovlev Jak-3

Vznik a vývoj

Konštrukčná kancelária A. S. Jakovleva v priebehu vojny postupnou modernizáciou strojov Jak-1M dosiahla vznik nového stroja. Jak-3 ako bol označený, mal menšie rozpätie krídel, nový motor VK-105PF a kvapkovitý kryt kabíny. O poznanie bola zvýšená i aerodynamika, olejový chladič pod motorom bol presunutý do koreňov krídel, boli tiež zmenšené prívodné a výstupové otvory chladiča kvapaliny pod trupom, ktorý bol navyše viac zapustený do trupu. Novinkou boli duralové nosníky krídel (u predošlých verzií drevené), a odnímateľné duralové plechy pokrývajúce motor a trup v oblasti kabíny. Kostra trupu za kabínou bola potiahnutá plátnom. Zosilená bola aj výzbroj, ktorá pozostávala z 20 mm kanónu ŠVAK strieľajúceho dutým hriadeľom vrtule a dvoch veľkorážnych 12,7 mm guľometov UBS. Napriek tomu bol stroj o 200 kg ľahší ako jeho predchodca, dosahoval úctyhodnú rýchlosť 660 km/h, bol nadmieru obratný a mal dobrú stúpavosť. Vo výške 1 000 m dokázal Jak-3 bezproblémovo vymanévrovať i najobratnejšie nemecké Bf 109G. Koncom vojny sa objavili novšie verzie Jaku-3, ktoré používali silnejší motor VK-107A s výkonom 1700 k a výzbroj pozostávajúcu z dvoch 20 mm kanónov UBT a jedného 37 mm kanóna N-37. Pod označením Jak-3U boli však zavedené až po skončení druhej svetovej vojny. Po roku 1991 firma Jakovlev začala Jaky-3 opäť v obmedzenej miere vyrábať (s americkými motormi) pre bohatých zberateľov.

Bojové nasadenie

Prvé prototypy úspešne prešli skúškami v apríli 1943. Čoskoro na to sa spustila sériová výroba, a tak sa prvé stroje dostali na front v júli 1943. Práve včas na to, aby zasiahli do bojov v Kurskom oblúku. Jak-3 čoskoro získal na fronte dobrú reputáciu u posádok a rešpekt u nepriateľa. Ich na sovietske pomery silná výzbroj koncentrovaná v prednej časti trupu bola v kombinácii s explozívnou muníciou pomerne ničivá. Mnohými bol Jak-3 považovaný za ideálny súbojový stroj prevyšujúci pri správnom nasadení všetky bežné stroje protivníka. Ani neskoršie nasadenie nových Bf 109K či Fw 190D-9 neotriaslo pozíciou Jaku-3, ktorý naďalej zostal ich rovnocenným súperom. Na sláve Jakov-3 pridalo i rozhodnutie francúzskych letcov z perute Normandie-Niémen, ktorí potvrdili, že tieto stroje sú jedni z najlepších sovietskych konštrukcií a vybrali si ich spomedzi mnohých iných typov, ktoré im Sovietsky zväz ponúkol. Ich bojové výsledky v nasledujúcom období boli úctyhodné. Len v októbri 1944 zostrelili 119 nemeckých strojov. Medzi esami lietajúcimi na Jakoch-3 sú mnohí Francúzi ako, napríklad Marcel Albert, Jacques Andre, Roland Paulze d Ivoy De La Poype a ďalší.

Technický popis

Jak-3 bol jednomiestny jednomotorový samonosný dolnoplošník. Krídla aj chvostové plochy väčšiny sériových strojov mali duralovú kostru a preglejkový poťah. Pohyblivé chvostové plochy boli potiahnuté plátnom. Kostra trupu bola oceľová, krycie plechy boli duralové, zvyšok trupu bol krytý plátnom a preglejkou. Radový motor poháňal trojlistovú nastaviteľnú vrtuľu. Podvozok bol zaťahovací, hlavné podvozkové nohy sa sklápali do krídel, smerom k trupu, zadné koleso sa zaťahovalo do trupu.
Thaix

Poloha

Obec má rozlohu 20,04 km². Najvyšší bod je položený 256 m n. m. a najnižší bod 196 m n. m.

Obyvateľstvo

Počet obyvateľov obce je 64 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marc Elsberg

Život a tvorba

Prvý román „Saubermann“ vydal ešte pod vlastným menom Marcus Rafelsberger. Knihou „Blackout“ získal dvakrát ocenenie za najnapínavejšiu knihu populárno-náučnej literatúry nemeckého populárno-vedeckého mesačníka „Bild Wissenschaft“.
Breznianska kotlina

Vymedzenie

Výrazná kotlina je najmä zo severu a z juhu obklopená horskými pásmami, východným i západným smerom pokračuje údolie Hrona. Z troch strán ju obklopujú podcelky Horehronského podolia, konkrétne na západe Lopejská kotlina, na severe Bystrianske podhorie a na severovýchode Heľpianske podolie. Východným smerom vystupuje Fabova hoľa a južne Balocké vrchy, oba podcelky Veporských vrchov.

Doprava

Územím vedú hlavné komunikácie Horehronia; z Banskej Bystrice na Poprad vedie východným smerom cesta I/66, juhovýchodne do Tisovca smeruje cesta I/72 a severo-južným smerom kotlinu križuje cesta II/529 z Mýta pod Ďumbierom do Hriňovej. Z Banskej Bystrice vedie východným smerom železničná trať do Margecian, v Brezne začína aj trať do Rimavskej Soboty.

Turizmus

Mesto Brezno je prirodzeným centrom turistiky v regióne Horehronia a tvorí vstupnú bránu do južnej časti Nízkych Tatier a okolitých pohorí. Jedinečnou je ozubnicová železničná trať do Tisovca.
Tonnac

Polohopis

Tonnac má rozlohu 11,23 km². Najvyšší bod je položený 523 m n. m. a najnižší bod 230 m n. m.

Obyvateľstvo

Tonnac má 127 obyvateľov (2009).
Graf vývoja obyvateľstva:
Zdroje: INSEE
Jeruzalemský chrám

Prvý (Šalamúnov) chrám

Prvý chrám postavil v 10. storočí pred Kr. kráľ Šalamún. Nahradil ním svätostánok, ktorý na tom istom mieste postavil jeho otec Dávid. Prvý chrám zničilo babylonské vojsko pod vedením kráľa Nebukadnesara roku 586 pred Kr.

Druhý chrám

Stavba Druhého chrámu začala po návrate z Babylonského zajatia (okolo roku 536 pred Kr.) a bola dokončená 12. marca 515 pred Kr.
Sofizmus

Sofizmus alebo zastarano sofizma je tvrdenie zdanlivo logické, ktoré však dospieva k neprijateľnému záveru, buď svojou absurditou alebo zámerne nesprávnym použitím pravidiel dedukcie. Tradične sa pripúšťa, že sofizmus sa odlišuje od paralogizmu zámernou snahou klamať. Sofizmus možno tiež používať s cieľom šokovať poslucháča, a tým ho priviesť k hlbšej reflexii.
Využívanie sofizmu bolo dôležitou zložkou eristiky, v ktorej vynikali najmä sofisti a príslušníci megarskej školy. Medzi slávne sofizmy staroveku patrí napríklad Eubulidova sofizma rohatý:
Čo si nestratil, máš. Nestratil si rohy, máš teda rohy.
Florián Červeň

Životopis

V roku 1850-1858 študoval na gymnáziu v Banskej Bystrici a v Užgorode, 1858-1861 filológiu a históriu na viedenskej univerzite, prof. diplom z histórie získal 1864 na univerzite v Pešti, 1869 PhDr., 1870 doc. Od 1861 zastupujúci prof. v Bratislave, 1862-1867 na slovenskom katolíckom gymnáziu v Banskej Bystrici, 1867 na gymnáziu v Bratislave, od 1868 v Pešti, 1870 prednášal na univerzite (svetové dejiny), od 1875 člen krajinskej školskej rady. Od 1895 riaditeľ št. gymnázia v Budapešti, 1896 hlavný riaditeľ.
Absolvoval študijné cesty do Talianska, Francúzska, Nemecka a Anglicka. Svoje vedomosti historika využil pri práci na učebniciach pre gymnáziá, ktoré zostavoval, prípadne prekladal a zredigované vydával. Využil aj poznatky geografa pri vydávaní školských atlasov a máp. Vydal napr. mapu Palestíny a Európy v dobe križiackych výprav. Je autorom aj vydania mapy Grécka i Rímskeho impéria. Vydal tiež školskú nástennú mapu Európy a Uhorska. V roku 1909 bol povýšený do zemianskeho stavu.
F. Červeň je jeden zo zakladajúcich členov Matice slovenskej.
Norman Foster

Štúdium

Norman Foster sa narodil v anglickom meste Reddish v oblasti Stockport. Bol skutočne talentovaný a dosahoval dobré výsledky v škole, začal sa zaujímať o architektúru a predovšetkým o práce Franka Lloyda Wright a Le Corbusiera. Študoval na univerzite v Manchestre urbanizmus (architektúra) a architektúru. Po skúškach v roku 1961 získal štipendium na americkú renomovanú Yalesku univerzitu v New Havenu v Connecticute.
Po získaní grantu rok cestoval po Amerike a po návrate do Veľkej Británie v roku 1962 si vybavil architektonickú prax. Založil ateliér Team A4 spolu so svojou manželkou Wendy a manželským párom Su a Richardom Rogersovými.

Práca

Po rozdelení tímu v roku 1967 Foster so ženou založil ateliér pod novým názvom Foster Associates, neskôr Foster a Partners. V roku 1968 sa začalo dlhé obdobie spolupracovania s americkým architektom Richardom Buckminstrom, ktoré trvalo do smrti Buckminstra. V spolupráci vytvorili mnoho projektov ktoré sa stali význame v rozvoji životného prostredia.

Ocenenia

Za zásluhy pre krajinu v roku 1990 bol pasovaný za Sira a žije život šľachtica ako Sir Norman Foster. Je druhý britský architekt ktorý 2-krát vyhral Stirlingovu cenu. Prvú za americky hangár v Kráľovskom vojnovom múzeu v roku 1998 a druhú za stavbu 30 St Mary Axe v roku 2004. Pritzkerova cena mu bola udelená v roku 1999. V roku 1990 získal jeho ateliér Foster & Partners Cenu Miesa van der Rohea za terminál letiska Stansted, (Londýn).
V Nemecku sir Norman Foster obdržal medailu Pour le Mérite.
Masparraute

Poloha

Obec má rozlohu 8,16 km². Najvyšší bod je položený 123 m n. m. a najnižší bod 26 m n. m.

Obyvateľstvo

Počet obyvateľov obce je 249 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Végennes

Poloha

Obec má rozlohu 10,11 km². Najvyšší bod je položený 360 m n. m. a najnižší bod 125 m n. m.

Obyvateľstvo

Počet obyvateľov obce je 163 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hviezdny čas (Star Trek)

Hviezdny čas sa vyskytuje pravidelne v Star Treku. Ide o päťcifernú dekadickú číselnú hodnotu zaokrúhlenú na jedno desatinné miesto. Nahradzuje formát dátumu, ktorý používa gregoriánsky kalendár. Bol zavedený na navodenie predstavy vzdialenej budúcnosti a na približné určenie po sebe nasledujúcich udalostí bez nutnosti uvedenia roku. Z týchto dôvodov nie je deterministický algoritmus na prevod do iného formátu. Trekkies gregoriánsky formát dátumu dopočítavajú podľa chronológie udalostí, ktoré nastali pred alebo po epizóde, prípadne sú v nej spomínané. V pôvodnom seriáli Star Trek (seriál) nebol hviezdny čas používaný príliš dôsledne, od čoho sa dištancujú aj tvorcovia seriálu.
Novší Star Trek: Nová generácia a za ním nasledujúce série pristupujú k tvorbe hviezdneho času systematickejšie.
Hviezdny dátum má tvar XXXXX,X. Hodnoty môžu byť len prirodzené čísla, začína číslom 4, ktoré predstavuje 24. storočie, nasleduje číslo sezóny seriálu. Zvyšný interval priraďujú scenáristi jednotlivých epizód v pridelenom rozsahu. Desatinné miesto predstavuje časť roku .
Kapitánov denník, hviezdny čas 43989,1. (ST:TNG 3x26)
Denník 1. dôstojníka, hviezdny čas 44001,4. (ST:TNG 4x01)
Denný čas má bežný tvar YY:YY. Zároveň sa používa rovnaký denný rytmus (ráno, obed, večer) ako v bežný pozemský deň.
Očakával som tvoj príchod až v 19:00... Uvidíme sa večer. (ST:TNG 4x25)
Po troch dňoch pokusov by si mohol nájsť chvíľku. (ST:TNG 5x07)
Ružiná (vodná nádrž)

Ružiná je priehradná nádrž nachádzajúca sa v severnej časti Lučenskej kotliny na Budinskom potoku, v katastrálnych územiach obcí Divín a Ružiná, v okrese Lučenec. Vodná nádrž sa využíva od jej vzniku prioritne na športovo-rekreačné účely. Pre malebné okolie a pokoj bola VN Ružiná už po jej sprevádzkovaní navštevovaná zahraničnými návštevníkmi z Čiech, Maďarska, či Nemecka.

Technické parametre

Vodná nádrž Ružiná je vybudovaná na Budinskom potoku v riečnom kilometri 1,7. Priehradu začali stavať v roku 1969, vybudovaná bola v roku 1973. Minimálna rozloha je 45 ha, maximálna 170 ha. Pravostranné brehy prechádzajú do Divínskeho hája s nadmorskou výškou 385 m n. m. Maximálna hladina bola po prvýkrát dosiahnutá v roku 1977. Nádrž zásobuje aj Krivánsky potok, potrubím z nádrže Mýtna v dĺžke 4,4 km. Vodná nádrž má tvar asymetrického údolia s relatívne miernejším pravým a strmším ľavým brehom. Hlavným účelom vodnej nádrže je vyrovnávanie nerovnomerných prietokov Budinského a Krivánskeho potoka. Vodná nádrž Ružiná je vyhlásená za rybársky revír, ako mimopstruhová voda.
Začiatkom septembra 2019 sa začala Vodná nádrž Ružiná vypúšťať kvôli rekonštrukcii telesa hrádze a mechanizmu vypúšťania vody z nádrže. Rekonštrukcia a opätovné napustenie nádrže sa odhaduje na tri roky.

Rastlinsto a živočíšstvo

Vodná nádrž Ružiná je hniezdiskom mnohých chránených druhov vodného vtáctva. Na dne priehrady žije veľká populácia sladkovodných lastúrnikov korýtok maliarskych (Unio pictorum) a škľabiek riečnych (Anodonta anatina). V okolí vodnej nádrže sa nachádzajú dve prírodné rezervácie Ružinské jelšiny a Príbrežie Ružinej.
Cambounès

Poloha

Cambounès má rozlohu 22,58 km². Najvyšší bod je položený 785 m n. m. a najnižší bod 333 m n. m.

Obyvateľstvo

Cambounès má 339 obyvateľov (2009).
Graf vývoja obyvateľstva:
Zdroje: INSEE
Charles Nicolas Aubé

Životopis

Charles Nicolas Aubé študoval v Paríži farmáciu a diplom získal v roku 1824. Za manželku si vzal v roku 1826 sestru Gustave Planchea (1808 – 1857). Medicínu začal študovať v roku 1829 a titul doktora medicíny získal v roku 1836. Jeho záverečnou témou práce bola "la gale" – (prašivina).
Zomrel v roku 1869 v mestečku Crépy.

Entomologické aktivity

Bol jedným zo zakladajúcim členov Société Entomologique de France. V rokoch 1842 a 1846 bol aj jej predsedom. Počas svojho života spracovával určité skupiny radu chrobákov (Coleoptera), pre publikácie Pierre François Marie Auguste Dejeana (1780 – 1845).
Jeho zbierka hmyzu (Palearktické druhy radu Coleoptera) je čiastočne v starostlivosti Société Entomologique de France a ďalšie jej časti sú v British History Natural Museum v Londýne (Hydradephaga a Phytophaga) a čiastočne v Bruseli (Typový materiál Dytiscidae a Gyrinidae) ako súčasť zbierky Louisa Chevrolata.
Phablet

Phablet je prenosné zariadenie s dotykovým displejom kombinujúci princípy smartfónu a tabletu. Phablet býva väčší než smartphony, ale maximálne rovnako veľký ako najmenšie tablety. Rozmery displeja bývajú medzi piatimi a siedmimi palcami. Tie najmenšie počítačové tablety sú zase vybavené sedempalcovým dotykovými monitormi. Priestor medzi oboma kategóriami vypĺňajú už takzvané phablety. Toto označenie phablet vzniklo spojením slov phone a tablet.
Hlavnou výhodou prístroja je kombinácia dvoch zariadení v jednom. Kvôli väčšej veľkosti je ale takmer nemožné nosiť prístroj vo vrecku nohavíc podobne ako mobilný telefón. V roku 2012 sa väčšina phabletov predáva na ázijskom trhu, kde sú populárne.
Displeje phabletov majú veľkosť od piatich do siedmich palcov, čo je podľa výrobcov úplný ideál. Sú totiž dostatočne veľké pre pohodlné prehliadanie webových stránok aj na prácu s e-mailami a fotografiami. Zároveň sú ale kompaktnejšie než tradičné tablety, a tak sa bez problémov zmestia do vrecka nohavíc. Nie je teda problém brať ich kamkoľvek sebou.
V Nemecku sa pre rovnaký typ prístrojov používa odlišné označenie smartlet. Za prvé zariadenia tejto triedy sa tradične pokladá Samsung Galaxy Note, ktorý bol uvedený na trh v roku 2011.
Danburit

Charakteristika

Danburit je málo známy minerál, jeho vlastnosti sú podobné topásu. Vyskytuje sa v podobe kryštálov a drúz priesvitných až priehľadných. Farba je číra, biela, žltkastá, lesk diamantový.

Vznik

Vzniká v dutinách vyvretých hornín.

Poznávanie

Typický je vysokou tvrdosťou, nízkou štiepateľnosťou a tvarom kryštálov.